MML/83/08/2006

MAANMITTAUSLAITOS	4.9.2006
Keskushallinto
OikpusministQriö 0 4. 09, 2006
&CI ~~-,a>?/ jaW
o~
Viite: Oikeusministeriön lausuntopyyntö 30.6.2006, OM 7/021/2004
Oikeusministeriö
Lausunnon antaminen vesilakityöryhmän mietinnöstä (Työryhmämuistio 2006:13)
Lausuntonaan koskien yllä mainittua vesilakityöryhmän mietintöä Maanmittauslaitoksen keskushallinto esittää kohteliaimmin seuraavaa.

Vesilakitoimikunnan mietintöön sisältyvän vesilakiehdotuksen säännökset koskien ojituksen yhteydessä suoritettavaa tilusjärjestelyä (5 luku), keskivedenkorkeuden pysyvää alentamista ja nostamista (6 luku) ja kiinteistöoikeudellisia toimenpiteitä (17 luku) liittyvät osittain Maanmittauslaitoksen tehtäväalueeseen. Näihin liittyvistä seikoista Maanmittauslaitos on lausunut jo 11.12.2004 vesilakitoimikunnan mietinnöstä antamassaan lausunnossa. Maanmittauslaitoksen keskushallinto on yhteistyössä maa- ja metsätalous-ministeriön kanssa tehnyt eräitä tarkistusehdotuksia uuteen vesilakiehdotukseen. Edelleen keskushallinto on yhteistyössä maa- ja metsätalousministeriön kanssa valmistellut ehdotuksen vesistöhankkeiden johdosta suoritettavista tilusjärjestelyistä annetun lain (20.5.1988/451) tarkistamisesta ja muuttamisesta. Keskushallinnon saaman tiedon mukaan molemmat edellä mainitut ehdotukset maa- ja metsätalousministeriö on toimittanut oikeusministeriölle.

Vesilakityöryhmän uuteen vesilakiin tekemät tarkistusehdotukset eivät liity edellä tarkoitettuihin Maanmittauslaitoksen tehtäviin, minkä vuoksi keskushallinnolla ei ole lisättävää edellä mainittujen asioiden suhteen. Mitä muutoin tulee vesilakityöryhmän mietinnössä esitettyihin ehdotuksiin, keskushallinnolla ei ole ehdotuksien suhteen huomauttamista. Keskushallinto toteaa erityisesti, että asianosaisten oikeusturvan kannalta keskeiset 13 luvun korvauksia koskevat säännökset ovat riittävän yksityiskohtaiset ja nykyisiä vaatimuksia vastaavat.

Ylijohtaja

Pauli Karvinen

Postiosoite	Käyntiosoite	Puhelin		Faksi		Sähköposti/Intemet-osoite	
PL 84, 00521	Opastinsilta 12 C	0205 41	121	0205 41	5005	mml@maanmittauslaitos.fi	
HELSINKI	HELSINKI					htto://www.maanmittauslaitos.fi